สรุปเคส Super Spread ในเกาหลีใต้
1-Super Spread คือ การระบาดของโรคเป็นวงกว้าง ซึ่งส่วนใหญ่แล้วจะมีจุดเริ่มต้นจากผู้ป่วยที่มีอาการไม่มาก และได้ทำกิจกรรมที่ไปพบปะผู้คนจำนวนมาก ตัวอย่างเช่น ไปงานประชุมใหญ่ ไปงานเลี้ยงสังสรรค์ ไปงานคอนเสิร์ต
21 ก.พ. 2563

สรุปเคส Super Spread ในเกาหลีใต้ /โดย ลงทุนแมน
1-Super Spread คือ การระบาดของโรคเป็นวงกว้าง ซึ่งส่วนใหญ่แล้วจะมีจุดเริ่มต้นจากผู้ป่วยที่มีอาการไม่มาก และได้ทำกิจกรรมที่ไปพบปะผู้คนจำนวนมาก ตัวอย่างเช่น ไปงานประชุมใหญ่ ไปงานเลี้ยงสังสรรค์ ไปงานคอนเสิร์ต
2-และเรื่องนี้ได้เกิดขึ้นกับการ “ไปโบสถ์” ของคุณป้าคนหนึ่ง ในประเทศเกาหลีใต้..
โดยมีจุดศูนย์กลางที่โบสถ์ลัทธิซินชอนจิแห่งหนึ่งในเมืองแทกู
3-คุณป้าคนนี้เป็นผู้ป่วย COVID-19 คนที่ 31 ของประเทศเกาหลีใต้ ซึ่งถ้าใครติดตามตัวเลขเรื่อยมาในช่วงสัปดาห์ก่อน ประเทศเกาหลีใต้จะมีตัวเลขที่ไม่ต่างจากไทยมากนัก
4-แต่อยู่ดีๆ ตัวเลขก็พุ่งพรวด ล่าสุดวันนี้มีผู้ป่วยเพิ่มขึ้นถึง 52 ราย ภายในวันเดียว รวมเป็นยอดผู้ติดเชื้อทั้งหมด 156 คน
5-และที่น่าสนใจคือ มีผู้ป่วย 111 คน ที่อาศัยอยู่ในเมืองแทกู และบริเวณใกล้เคียงกับที่คุณป้าหมายเลข 31 นี้อาศัยอยู่
อ้างอิง: 
6-ถ้าเอาตัวเลข 31+111 = 142 แปลว่าผู้ป่วยเกือบทั้งหมดที่เพิ่มขึ้นมา อาจเกี่ยวข้องกับคุณป้าคนนี้
คุณป้าคนนี้เป็นใคร?
7-จุดเริ่มต้นของเรื่องนี้ เริ่มขึ้นเมื่อวันที่ 6 ก.พ. คุณป้าวัย 61 ปี
ได้เดินทางไปโรงพยาบาล หลังจากประสบอุบัติเหตุทางรถยนต์
ระหว่างเข้ารับการรักษา คุณป้ามีอาการป่วยเป็นไข้ แต่กลับปฏิเสธการตรวจทดสอบ COVID-19
8-จริงๆ แล้วคุณป้ามีอาการของโรคนี้มานานแล้ว แต่คุณป้าคิดว่าตัวเองไม่ได้เป็นอะไร จึงยังมาเข้าร่วมกิจกรรมของโบสถ์ลัทธิซินชอนจิที่ตัวเองเป็นสมาชิกอยู่ตามปกติ
9-จนกระทั่งวันที่ 18 ก.พ. คุณป้าคนนี้ก็ได้รับการยืนยันว่าติดเชื้อไวรัส COVID-19
10-เรื่องนี้ทำให้นายกเทศมนตรีเมืองแทกู ได้สั่งระงับการชุมนุมต่างๆ และกำชับให้ประชาชนอยู่บ้าน
11-ตัวอย่างของเคส Super Spread ในอดีต
SARS เคยเกิดขึ้นในสิงคโปร์ ผู้ป่วยเพียงคนเดียว แพร่เชื้อไปรวดเร็ว
MERS เคยเกิดขึ้นในเกาหลีใต้ ผู้ป่วยเพียงคนเดียวกระจายไปเป็นร้อยในโรงพยาบาลของเกาหลีใต้ ซึ่งในตอนนั้นผู้ป่วยรายนี้นอนอยู่ในห้องฉุกเฉินที่มีผู้ป่วยอื่นอีกเป็นจำนวนมาก จึงทำให้ติดต่อไปได้อย่างรวดเร็วจำนวนมาก
อ้างอิง: 
12-ดังนั้นเคส Super Spread นอกจากโรงแรม หรือ ห้างสรรพสินค้าแล้ว แม้แต่โรงพยาบาลก็มีความเสี่ยงด้วยเช่นกัน..
13-ล่าสุด COVID-19 เรือสำราญ Diamond Princess ที่เริ่มจากผู้ป่วยฮ่องกงเพียงรายเดียวขึ้นเรือลำนี้ที่ญี่ปุ่น วันที่ 20 ม.ค. ร่วมเดินทางในเรือนี้เพียงส่วนหนึ่งของเส้นทาง และลงจากเรือที่ฮ่องกง วันที่ 25 ม.ค. แต่พอเรือลำนี้มาเทียบท่าญี่ปุ่นอีกครั้ง ก็พบว่า COVID-19 สามารถแพร่กระจายโรคไป 621 คนบนเรือ ทั้งๆ ที่ผู้ป่วยคนแรกใช้เวลาอยู่บนเรือเพียง 5 วัน และลงจากเรือไปแล้ว..
อ้างอิง: 
14-ตามธรรมชาติของการระบาดของโรค มี 3 ระยะ คือ
ระยะที่ 1 การพบผู้ติดเชื้อที่เดินทางมาจากต่างประเทศ
ระยะที่ 2 การพบผู้ติดเชื้อในประเทศ ซึ่งมีความใกล้ชิดกับผู้เดินทางมาจากต่างประเทศ เช่น พนักงานขับรถ พนักงานบริการ
ระยะที่ 3 การแพร่เชื้อจากผู้ติดเชื้อระยะที่ 2 และมีการระบาดเป็นวงกว้าง หรือ Super Spread
แสดงให้เห็นว่า ในตอนนี้ การแพร่ระบาดของ COVID-19 ในประเทศเกาหลีใต้ เปลี่ยนผ่านจากระยะที่ 2 มาสู่ระยะที่ 3 แล้ว ส่วนการระบาดในประเทศไทยขณะนี้ยังอยู่ในระยะที่ 2
15- ดังนั้น จากข้อมูลทั้งหมด ใครที่จะไปประเทศเกาหลีใต้ในตอนนี้ ควรถามตัวเองว่า “จำเป็นต้องไปหรือไม่”..
----------------------
Blockdit ที่สุดของแอปมีสาระ
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-